هلو احبائي واصدقائي وحبيباتي وصديقاتي شلونكم انشاءالله زينين اليوم راح اطبخلكم تمن على باقلاء العفو باكله راح راستن اشرحلكم لا المقادير ولا هم يحزنون انجيب جدر التيفال ونموع بي ليه شحم مو هوايه قليل بس علمود النكهه عمت عيني مدنشتهي ناكل اله ليه وانخلي الدهن نحمس البصل وانخلي الباكله الخضره المفلسه من كشورها وانخلي الشبنت المثروم وانخلي الملح وشويه فلفل اسود الى ان تحمس كل المواد وبعدين انخلي الماي الى ان يفور انخلي التمن اللى ينشف انخلي الهداره جوه الجدر الى ان يتهدر ويصير لوزززززززززز وبالف عافيه
ملاحظه : لازم يتاكل ويه التمن باكله لحم مسلوك لو دجاج مقلي بالزيت مع اي نوع من الزلاطه ويفضل زلاطة الخس او اللهانه وما اسولفلكم شنو من طعم بحيث ما تاكلون بالخاشوكه كله بالخمس اصابع :Dancing :